Segona edició del Gandia Bowl Riders
13 març 2025

## Segona edició del Gandia Bowl Riders13 març 2025Última actualització: 13 març 2025

![](../gestion/img/3c7508739de87f0d325e84c292c0c63739329a16a4c5e20f4caa993b04191b3c.jpg)  
  

El regidor dʻesports, **Jesús Naveiro** i el president del Club Skate and Run de Gandia, **Sergio Bataller** han presentat aquest matí la segona edició del Gandia Bowl Riders. Una competició que suposa la primera jornada de la Lliga Autonòmica de Skateboarding Park.La prova serà el dissabte pròxim, 15 de març, a partir de les 10 hores i tindrà lloc a l’skatepark bowl de Gandia, ubicat al parc Violant d'Aragó, al final del passeig Germanies. El dia abans, divendres, s’hi realitzarà l’entrenament oficial. L’entrada és gratuïta.  
_"__Es tracta d’un esport que està creixent a Gandia, gràcies entre altres coses a les magnífiques instal·lacions, de les millors de la Comunitat Valenciana, que permeten acollir esdeveniments tan importants com aquest, que reuneix als millors_ _skaters_ _valencians__, que s'enfrontaran per alçar-se amb el títol de campió de lliga_", ha explicat l'edil qui ha agraït, un any més, a la Federació de Patinatge de la CV que haja tornat a confiar en Gandia.  
Pel que fa a les categories, els esportistes estaran dividits entre l'absoluta, sub-16 i sub-12 que, alhora, tindran un apartat masculí i un altre femení. Hi ha 1.800 euros en premis (material d’skate). També per als qui facen el millor truc (best tricks).

Les inscripcions són gratuïtes i estan obertes només als esportistes amb llicència federativa.

Finalment, Bataller ha agraït l'esforç que, tant l'Ajuntament com la Federació, han fet per tirar endavant la prova i aconseguir que el club continue creixent.

_«Des del govern municipal continuarem treballant per consolidar-nos com a destinació de referència per_ _tal_ _d’__acollir proves i competicions esportives de tota classe_", ha conclòs Naveiro. 

[Twittear](https://twitter.com/share)